arnastofnun/IGC-2024 huggingface dataset:
S-1285/2013

Mál þetta, sem dómtekið var 15. janúar 2014, er höfðað með ákæru, útgefinni 10. desember 2013, á hendur I-kk-þgf S-kk-þgf I-kk-þgf, kt. 000000-0000, óstaðsettum í hús, Reykjavík, fyrir þjófnað með því að hafa mánudaginn 10. desember 2012, í verslun 10/11 við Barónsstíg 4, stolið matvörum samtals að fjárhæð 3.550 krónur.

Er talið að þetta brot varði við 1. mgr. 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.

Ákærði krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í mars 1964. Með dómi Héraðsdóms Reykjavíkur, uppkveðnum 9. nóvember 2011, var ákærða gert að sæta fangelsi í 60 daga, skilorðsbundið í tvö ár, vegna þjófnaðar. Með broti því sem ákærði er sakfelldur fyrir í máli þessu hefur hann rofið skilorð refsidómsins. Ber nú að dæma skilorðsdóminn upp og ákærða dæmd refsing í einu lagi, sbr. 60. gr. og 77. gr. almennra hegningarlaga nr. 19/1940. Þykir refsing ákærða hæfilega ákveðin fangelsi í þrjá mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Engan kostnað leiddi af málinu.

Af hálfu ákæruvaldsins flutti málið K-kk-nf I-kk-nf V-kk-nf aðstoðarsaksóknari.

G-kvk-nf R-kvk-nf B-kvk-nf, aðstoðarmaður dómara, kveður upp dóminn.

D ó m s o r ð :

Ákærði, I-kk-nf S-kk-nf I-kk-nf, sæti fangelsi í þrjá mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

G-kvk-nf R-kvk-nf B-kvk-nf
S-1312/2013

Mál þetta, sem dómtekið er í dag, 3. febrúar 2014, er höfðað af lögreglustjóranum í Reykjavík með ákæru dagsettri 17. desember 2013, á hendur S-kk-þgf E-kk-þgf I-kk-þgf, kt. 000000-0000, Sveighúsum 1, Reykjavík, dvalarstaður: Barðavogur 34, Reykjavík,

fyrir eftirtalin brot framin árið 2013:

1. þjófnað, með því að hafa, laugardaginn 30. mars, í félagi með U-kk-þgf S-kk-þgf H-kk-þgf kt. 000000-0000, brotist inn í Skipholtsapótek að Skipholti 50b, Reykjavík, og stolið þaðan tíu pakkningum af lyfinu Lyrica og fimm pakkningum af lyfinu Darmadorm.

Er talið að brot þetta varða við 244. gr. almennra hegningarlaga nr. 19/1940.

2. fíkniefnalagabrot, með því að hafa, miðvikudaginn 3. apríl 2013 við Skólavörðustíg, haft í vörslum sínum 1,95 g af maríhúana sem fannst við leit lögreglu.

Er talið að brot þetta varði við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Er þess krafist að ákærði verður dæmdur til refsingar og til greiðslu alls sakarkostnaðar. Þá er krafist upptöku á 1,95 g af maríhúana samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði S-kk-nf Ö-kk-nf er fæddur í desember, árið 1978. Ákærði er vanaafbrotamaður. Samkvæmt sakavottorði hefur ákærði frá árinu 1998 fjórum sinnum gengist undir sátt fyrir brot á umferðarlögum, tvisvar gengist undir viðurlagaákvörðun fyrir brot gegn sömu lögum og tólf sinnum verið dæmdur fyrir ýmis brot gegn almennum hegningarlögum nr. 19/1940, m.a. þjófnað, gripdeild og rán, umferðarlögum og lögum um ávana- og fíkniefni. Nú síðast var ákærði dæmdur í Héraðsdómi Reykjavíkur 14. desember 2012 í 3 mánaða fangelsi fyrir þjófnað. Refsing ákærða nú er ákveðin 3ja mánaða fangelsi.

Upptekið skal eins og nánar í dómsorði greinir.

Ákærði greiði málsvarnarþóknun skipaðs verjanda síns, S-kk-nf K-kk-nf K-kk-ef héraðsdómslögmanns, 62.750 krónur.

D ó m s o r ð :

Ákærði, S-kk-nf Ö-kk-nf I-kk-nf, sæti fangelsi í 3 mánuði.

Upptekið skal 1,95 g af maríhúhana sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, S-kk-nf K-kk-nf K-kk-ef héraðsdómslögmanns, 62.750 krónur.

S-kk-nf S-kk-nf.
S-1324/2013

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 17. desember 2013, á hendur S-kk-þgf G-kk-þgf, kt. 000000-0000, Klapparhlíð 13, Mosfellsbæ, „fyrir þjófnað, með því að hafa sunnudaginn 20. janúar 2013, í verslun Elkó, Skeifunni 7, Reykjavík, spennt upp glerskáp og stolið þaðan farsíma af gerðinni Samsung Galaxy SIII, að verðmæti kr. 99.995.

Telst brot þetta varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði hefur fyrir dómi skýlaust játað að hafa framið brot það sem honum er gefið að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið sem er réttilega fært til refsiákvæða í ákærunni.

Ákærði var dæmdur í 4 mánaða fangelsi, skilorðsbundið í 2 ár, 4. maí 2012 fyrir þjófnað og þjófnaðartilraun. Áður hafði honum verið refsað fyrir þjófnað og önnur hegningarlagabrot. Ákærði hefur nú rofið skilorð dómsins og verður hann tekinn upp og dæmdur með þessu máli, sbr. 60. gr. almennra hegningarlaga. Refsing ákærða verður ákveðin samkvæmt 77. gr. sömu laga og er hún hæfileg 5 mánaða fangelsi.

Ákærði er dæmdur til að greiða málsvarnarþóknun skipaðs verjanda síns, að meðtöldum virðisaukaskatti eins og í dómsorði greinir.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, S-kk-nf G-kk-nf, sæti fangelsi í 5 mánuði.

Ákærði greiði málsvarnarþóknun skipaðs verjanda síns, G-kk-ef E-kk-ef hrl., 50.200 krónur.

A-kk-nf Í-kk-nf
S-1345/2013

Mál þetta sem dómtekið er í dag, 3. febrúar 2014, er höfðað af lögreglustjóranum á höfuðborgarsvæðinu með ákæru dagsettri 17. desember 2013, á hendur D-x-x P-x-x, kt.300777-2449, Engihjalla 17, Kópavogi, fyrir fíkniefnalagabrot, með því að hafa föstudaginn 5. júlí 2013, að Smiðjuvegi í Kópavogi haft í vörslum sínum í sölu- og dreifingarskyni 86,69 g af amfetamíni sem lögreglumenn fundu við leit á ákærða og í bifreiðinni TV-488 og lögðu hald á.

Er talið að brot þetta varði við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Er þess krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 86,69 g af amfetamíni sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í júlí árið 1977 og hefur einu sinni gengist undir sátt við lögreglustjórann á höfuðborgarsvæðinu fyrir brot á umferðarlögum.

Með hliðsjón af greiðlegri játningu ákærða og sakarefni málsins er refsing ákærða ákveðin fangelsi í 3 mánuði, sem skilorðsbundið verður með þeim hætti er í dómsorði greinir.

Upptæk eru gerð til ríkissjóðs 86,69 g af amfetamíni sem lögregla lagði hald á við rannsókn málsins.

Ákærði greiði 150.957 krónur í sakarkostnað, þar með talda málsvarnarþóknun skipaðs verjanda síns, Þ-kvk-ef K-kvk-ef H-kvk-ef héraðsdómslögmanns, 75.300 krónur.

D ó m s o r ð :

Ákærði, D-x-x P-x-x, sæti fangelsi í 3 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Upptæk eru gerð til ríkissjóðs 86,69 g af amfetamíni sem lögregla lagði hald á við rannsókn málsins.

Ákærði greiði 150.957 krónur í sakarkostnað þar með talda málsvarnarþóknun skipaðs verjanda síns, Þ-kvk-ef K-kvk-ef H-kvk-ef héraðsdómslögmanns, 75.300 krónur.

S-kk-nf S-kk-nf.
S-1357/2013

Mál þetta sem dómtekið er í dag, 3. febrúar 2014, er höfðað af lögreglustjóranum á höfuðborgarsvæðinu með ákæru dagsettri 17. desember 2013, á hendur D-x-x V-x-x, kt. 000000-0000, Hagamel 43, Reykjavík, fyrir umferðarlagabrot, með því að hafa þriðjudaginn 11. júní 2013, ekið bifreiðinni TS-522, sviptur ökurétti og undir áhrifum áfengis (í blóði mældist vínandamagn 2,16‰) um Hofsvallagötu í Reykjavík uns lögregla stöðvaði akstur bifreiðarinnar.

Er talið að brot þetta varði við 1., sbr. 3. mgr. 45. gr. og 1. mgr. 48. gr. sbr. 1. mgr. 100. gr. umferðarlaga nr. 50/1987 með áorðnum breytingum.

Er þess krafist að ákærði verði dæmdur til refsingar og til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í nóvember árið 1981. Samkvæmt sakavottorði hefur ákærði fjórum sinnum gengist undir sættir við lögreglustjórann á höfuðborgarsvæðinu og einu sinni gengis undir viðurlagaákvörðun með greiðslu sekta fyrir brot á umferðarlögum og almennum hegningarlögum nr. 19/1940.

Ákærði sæti fangelsi 45 daga.

Ákærði er sviptur ökurétti ævilangt.

Ákærði greiði 21.467 krónur í sakarkostnað.

D ó m s o r ð :

Ákærði, D-x-x V-x-x, sæti fangelsi í 45 daga.

Ákærði er sviptur ökurétti ævilangt.

Ákærði greiði 21.467 krónur í sakarkostnað.

S-kk-nf S-kk-nf.
S-1383/2013

Mál þetta, sem dómtekið er í dag, 3. febrúar 2014, er höfðað af lögreglunni á höfuðborgarsvæðinu með ákæru dagsettri 17. desember 2013, á hendur Ó-kk-þgf V-kk-þgf Ó-kk-þgf, kt. 000000-0000, Jörfagrund 50, Kjalarnesi, fyrir skilasvik, með því að hafa þriðjudaginn 16. nóvember 2010 í blekkingarskyni tilkynnt lögreglu að bifreiðin SD-982 af gerðinni SSangyong Musso sport, árgerð 2004, sem var í eigu félagsins Ólafur Valberg Vélaleiga ehf., kt. 000000-0000 og ákærði hafði umráð yfir, hefði verið stolin af bifreiðastæði við Jörfagrund á Kjalarnesi, í því skyni að koma bifreiðinni undan gjaldþrotameðferð sem félagið var á leið í, en ákærði hafði komið bifreiðinni fyrir að Melum í Hvalfjarðarsveit og þannig haldið henni ólöglega fyrir eigandanum, fram til 9. september 2013, þar sem lögregla fann bifreiðina, en tryggingafélagið Vörður hf. greiddi 17. janúar 2011 bætur vegna bifreiðarinnar að fjárhæð kr. 531.301,- til Lýsingar og skráðist Vörður tryggingar hf. sem eigandi bifreiðarinnar þann dag, jafnframt sem lögregla tilkynnti ákærða þann 27. janúar 2011 um að bifreiðin væri ófundin og rannsókn lögreglu væri hætt.

Er talið að brot þetta varða við 2. tl. 250. gr. almennra hegningarlaga nr. 19, 1940.

Er þess krafist að ákærði verði dæmdur til refsingar og til greiðslu alls sakarkostnaðar.

Verjandi ákærða krefst vægustu refsingar er lög leyfa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í janúar árið 1977. Sakaferill hefur ekki áhrif á ákvörðun refsingar.

Með hliðsjón af greiðlegri játningu ákærða er refsing ákveðin fangelsi í 30 daga sem bundin verður skilorði svo sem í dómsorði greinir.

Verjandi gerir ekki kröfu um málsvarnarþóknun.

D ó m s o r ð :

Ákærði, Ó-kk-nf V-kk-nf Ó-kk-nf, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

S-kk-nf S-kk-nf.
S-13/2014

Mál þetta höfðaði ríkissaksóknari með ákæru 9. janúar 2014 á hendur ákærða, K-x-x S-x-x, kt. [...], Kleppsvegi 98, Reykjavík. Málið var dómtekið fyrr í dag.

Í ákæruskjali segir að málið sé höfðað gegn ákærða fyrir „brot gegn valdstjórninni, með því að hafa að kvöldi laugardagsins 28. júlí 2012, utandyra við Borgartún 18 í Reykjavík, er lögregla hafði afskipti af ákærða, hrækt á lögreglumanninn [...], en hrákinn hafnaði í andliti og hári lögreglumannsins og í kjölfarið, er verið var að færa ákærða úr lögreglubifreið við lögreglustöðina við Hverfisgötu, sparkað á andlit á sama lögreglumanni með þeim afleiðingum að hann vankaðist og hlaut roða innan á neðri vör.

Telst þetta varða við 1. mgr. 106. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði hefur fyrir dómi skýlaust játað að hafa framið það brot sem honum er gefið að sök í ákæru og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið, sem réttilega er fært til refsilaga í ákæru.

Samkvæmt sakavottorði hefur ákærði frá árinu 2009 hlotið einn dóm og einu sinni gengist undir sektargerð lögreglustjóra fyrir brot gegn umferðarlögum og lögum um ávana- og fíkniefni.

Refsing ákærða þykir hæfilega ákveðin fangelsi í þrjá mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Loks verður ákærði með vísan til. 1. mgr. 218. gr. laga nr. 88/2008 dæmdur til að greiða sakarkostnað samkvæmt yfirliti lögreglu, svo sem greinir í dómsorði.

G-kk-nf S-kk-nf settur héraðsdómari kveður upp dóm þennan.

D Ó M S O R Ð:

Ákærði, K-x-x S-x-x, sæti fangelsi í þrjá mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, með síðari breytingum.

Ákærði greiði 1.600 krónur í sakarkostnað.

G-kk-nf S-kk-nf
S-14/2014

Mál þetta höfðaði ríkissaksóknari með ákæru 10. janúar 2014 á hendur ákærðu, E-kvk-þgf S. A-kvk-þgf, kt. [...], Neðstabergi 14, Reykjavík. Málið var dómtekið fyrr í dag.

Í ákæruskjali segir að málið sé höfðað gegn ákærðu fyrir brot gegn valdstjórninni, með því „að hafa sunnudaginn 21. júlí 2013, á Landspítalanum í Fossvogi, er lögregla hafði afskipti af ákærðu, hrækt í andlit lögreglumannsins [...], en hrákinn hafnaði í hægra auga og munnviki lögreglumannsins.

Telst þetta varða við 1. mgr. 106. gr. almennra hegningarlaga nr. 19/1940.

Þess er krafist að ákærða verði dæmdur til refsingar og til greiðslu alls sakarkostnaðar.“

Ákærða hefur fyrir dómi skýlaust játað að hafa framið það brot sem henni er gefið að sök í ákæru og er játning hennar studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærða sakfelld fyrir brotið, sem réttilega er fært til refsilaga í ákæru.

Við ákvörðun refsingar þykir verða að líta til þess að ákærða hefur greiðlega gengist við broti sínu. Að þessu gættu þykir refsing ákærðu, sem er með hreint sakavottorð hæfilega ákveðin 30 daga fangelsi en rétt þykir að fresta fullnustu refsingarinnar og falli hún niður að tveimur árum liðnum frá uppkvaðningu dómsins haldi ákærða almennt skilorð 57. gr. almennra hegningarlaga.

Engan sakarkostnað leiddi af rannsókn og rekstri málsins.

G-kk-nf S-kk-nf settur héraðsdómari kveður upp dóm þennan.

D Ó M S O R Ð:

Ákærða, E-kvk-nf S. A-kvk-nf, sæti 30 daga fangelsi en fresta skal fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærða almennt skilorð 57. gr. almennra hegningarlaga, nr. 19/1940, með síðari breytingum.

G-kk-nf S-kk-nf
S-187/2014

Mál þetta höfðaði lögreglustjórinn á höfuðborgarsvæðinu með ákæru 11. febrúar 2014 á hendur ákærða, A-kk-þgf T. B-kk-þgf, kt. [...], Smárarima 68, Reykjavík. Málið var dómtekið fyrr í dag.

Í ákæruskjali segir að málið sé höfðað gegn ákærða fyrir eftirtalin hegningarlagabrot á árinu 2013:

1. Gripdeild, með því að hafa laugardaginn 26. október í Reykjavík tekið 2 úlpur, að samtals söluandvirði 159. 600 kr., úr verslun 66° Norður í Kringlunni og hlaupið með þær út úr versluninni og áfram út úr Kringlunni uns öryggisverðir náðu honum á hlaupum við Háaleitisskóla í Álftamýri.

2. þjófnað, með því að hafa sunnudaginn 8. desember í Kópavogi stolið sælgæti, að söluandvirði 725 kr., úr verslun Hagkaupa í Smáralind.

Telst brot í 1. lið varða við 245. gr. og brot í 2. lið við 1. mgr. 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði hefur fyrir dómi skýlaust játað að hafa framið þau brot sem honum eru gefin að sök í ákæru og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin, sem réttilega eru færð til refsilaga í ákæru.

Við ákvörðun refsingar þykir verða að líta til þess að ákærði hefur greiðlega gengist við brotum sínum. Að þessu gættu þykir refsing ákærða, sem er með hreint sakavottorð hæfilega ákveðin 30 daga fangelsi en rétt þykir að fresta fullnustu refsingarinnar og falli hún niður að tveimur árum liðnum frá uppkvaðningu dómsins haldi ákærði almennt skilorð 57. gr. almennra hegningarlaga.

Engan sakarkostnað leiddi af rannsókn og rekstri málsins.

G-kk-nf S-kk-nf settur héraðsdómari kveður upp dóm þennan.

D Ó M S O R Ð:

Ákærði, A-kk-nf T. B-kk-nf, sæti 30 daga fangelsi en fresta skal fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga, nr. 19/1940, með síðari breytingum.

G-kk-nf S-kk-nf
S-188/2014

Mál þetta, sem dómtekið var 19. mars 2014, er höfðað með ákæru, útgefinni 11. febrúar 2014, á hendur M-kvk-þgf B-kvk-þgf M-kvk-þgf, kt. 000000-0000, Háaleitisbraut 50, Reykjavík, fyrir þjófnað í Reykjavík laugardaginn 11. janúar 2014 með því að hafa stolið snyrtivörum, að söluandvirði 18.131 króna, bol, buxum og matvöru, allt að óþekktu verðmæti, úr versluninni Hagkaup í Skeifunni 11.

Er talið að þetta varði við 1. mgr. 244. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.

Ákærða krefst vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sitt. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og er brot hennar rétt heimfært til refsiákvæða í ákæru.

Ákærða er fædd í febrúar 1957. Samkvæmt framlögðu sakavottorði, dagsettu 5. febrúar 2014, hefur ákærða ítrekað verið fundin sek um þjófnað. Nú síðast var ákærðu með dómi Héraðsdóms Reykjavíkur, uppkveðnum 8. desember 2009, gert að sæta fangelsi í 30 daga, skilorðsbundið í tvö ár, vegna þjófnaðar. Hún stóðst skilorðið eins og hún hafði staðist skilorð fyrri dóma. Þykir refsing ákærðu hæfilega ákveðin 30 dagar í fangelsi, en fresta skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Engan kostnað leiddi af málinu.

Af hálfu ákæruvaldsins flutti málið S-kk-nf P-kk-nf Ó-kk-nf fulltrúi.

G-kvk-nf R-kvk-nf B-kvk-nf, aðstoðarmaður dómara, kveður upp dóminn.

D ó m s o r ð :

Ákærða, M-kvk-nf B-kvk-nf M-kvk-nf, sæti fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

G-kvk-nf R-kvk-nf B-kvk-nf
S-189/2014

Mál þetta, sem dómtekið var 19. mars 2014, er höfðað með ákæru, útgefinni 11. febrúar 2014, á hendur G-kvk-þgf O-kvk-þgf H-kvk-þgf, kt. 000000-0000, Blikahólum 4, Reykjavík, fyrir þjófnað í Reykjavík þriðjudaginn 7. janúar 2014 með því að hafa í verslunarmiðstöðinni Kringlunni stolið peysu, að söluandvirði 6.990 krónur, úr versluninni Cosmo, og hálsmeni og armböndum, að söluandvirði 9.247 krónur, úr versluninni Accessorize.

Er talið að þetta varði við 1. mgr. 244. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar

Ákærða krefst vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sitt. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og er brot hennar rétt heimfært til refsiákvæða í ákæru.

Ákærða er fædd í nóvember 1958. Samkvæmt framlögðu sakavottorði, dagsettu 5. febrúar 2014, hefur ákærða ítrekað verið fundin sek um þjófnað. Nú síðast gekkst ákærða undir sekt 9. janúar 2014 vegna þjófnaðar. Brot það sem ákærða er nú sakfelld fyrir var framið áður en hún gekkst undir áðurnefnda sekt. Verður ákærðu því nú dæmdur hegningarauki, sbr. 78. gr. almennra hegningarlaga nr. 19/1940. Við ákvörðun refsingar verður jafnframt litið til þess að ákærða hefur gengist greiðlega við broti sínu. Þykir refsing ákærðu hæfilega ákveðin fangelsi í fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærða almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Engan kostnað leiddi af málinu.

Af hálfu ákæruvaldsins flutti málið S-kk-nf P-kk-nf Ó-kk-nf fulltrúi.

G-kvk-nf R-kvk-nf B-kvk-nf, aðstoðarmaður dómara, kveður upp dóminn.

D ó m s o r ð :

Ákærða, G-kvk-nf O-kvk-nf H-kvk-nf, sæti fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

G-kvk-nf R-kvk-nf B-kvk-nf